uv-vis-spektroskopi
Uv-vis-spektroskopi, spektroskopi, der betjener sig af den ultraviolette og synlige (visible) del af det elektromagnetiske spektrum. Det i praksis anvendte bølgelængdeområde går fra 200 nm til 800 nm.
Ved absorption i den synlige del af spektret fra 400 nm til 800 nm fremtræder et stof med en farve svarende til det lys, der ikke absorberes. Planter er grønne, fordi klorofyl absorberer blåt lys ved 430 nm og rødt lys ved 662 nm, som det fremgår af klorofyls uv-vis-absorptionsspektrum.